ଭାରତରେ ରହିଛି ଏପରି ଗାଁ, ଯେଉଁଠି ବାଘ-ମଣିଷ ରୁହନ୍ତି ଏକାଠି
ମଣିଷ ଏବଂ ପଶୁମାନଙ୍କ ମଧ୍ୟରେ ସମ୍ପର୍କ ଅତ୍ୟନ୍ତ ସ୍ବତନ୍ତ୍ର। ମଣିଷମାନେ ଭାବନ୍ତି ସେମାନେ ସେମାନଙ୍କ ଅପେକ୍ଷା ଭଲ ଏବଂ ପୃଥିବୀରେ କେବଳ ସେମାନଙ୍କର ଅଧିକାର ଅଛି, କିନ୍ତୁ ତାହା ନୁହେଁ, ପଶୁମାନେ ମଣିଷ ପରି ପ୍ରକୃତି ପାଇଁ ଗୁରୁତ୍ୱପୂର୍ଣ୍ଣ। ଏହାର ପ୍ରମାଣ ଭାରତର ଏକ ଗ୍ରାମରେ ଦେଖିବାକୁ ମିଳିଛି। ଭାରତର ଏହି ଗାଁ ଅତ୍ୟନ୍ତ ସ୍ବତନ୍ତ୍ର। କାରଣ ଏଠାରେ ମଣିଷ ଏବଂ ପଶୁମାନେ ଏକାଠି ରୁହନ୍ତି। ସବୁଠୁ ଆଶ୍ଚର୍ଯ୍ୟର କଥା ଏଠାରେ କୌଣସି ଘରୋଇ ପ୍ରାଣୀ ନୁହନ୍ତି ବରଂ ବଣୁଆ ଜନ୍ତୁ ଚିତାବାଘ ଲୋକମାନଙ୍କ ସହିତ ରୁହନ୍ତି।

ଏକ ରିପୋର୍ଟ ଅନୁଯାୟୀ ଉଦୟପୁର ଏବଂ ଯୋଧପୁର ମଧ୍ୟରେ ଅବସ୍ଥିତ ବେରା ଗାଁ ବହୁତ ସୁନ୍ଦର ଅଟେ। ଗାଁରେ ରାବାରୀ ଜନଜାତିର ଲୋକ ବାସ କରନ୍ତି। ଏହି ଲୋକମାନେ ମେଷପାଳକ ଅଟନ୍ତି ଏବଂ ଏହି ସମ୍ପ୍ରଦାୟର ଲୋକମାନେ ଆସି ହଜାର ହଜାର ବର୍ଷ ପୂର୍ବେ ବାଲୁଚିସ୍ତାନରୁ ଭାରତର ଏହି କୋଣରେ ବସବାସ କରିଥିଲେ। ଏହି ଜନଜାତି ଭଗବାନ ଶିବଙ୍କୁ ପୂଜା କରନ୍ତି ଏବଂ ତେଣୁ ପଶୁମାନଙ୍କୁ ମଧ୍ୟ ଭଲ ପାଆନ୍ତି। ଏହି ଆଦିବାସୀମାନେ ବିଶ୍ୱାସ କରନ୍ତି ଯେ, ସେମାନେ ଭଗବାନ ଶିବ ଏବଂ ମାତା ପାର୍ବତୀ ଦ୍ୱାରା ସୃଷ୍ଟି ହୋଇଥିଲେ।

ଏହି ଗାଁକୁ ଆସୁଥିବା ପର୍ଯ୍ୟଟକମାନେ ଚିତାବାଘ ଦେଖିବା ପରେ ଭୟଭୀତ ହୁଅନ୍ତି, କିନ୍ତୁ ଗ୍ରାମବାସୀ ସେମାନଙ୍କୁ ନିଜର ବୋଲି ଭାବନ୍ତି। ସେମାନେ ବିଶ୍ୱାସ କରନ୍ତି ଯେ, ଚିତାବାଘ ଗାଁକୁ ସୁରକ୍ଷା ଦେଇଥାଏ ଏବଂ ଏହାକୁ ପ୍ରତ୍ୟେକ ମନ୍ଦରୁ ରକ୍ଷା କରିଥାଏ। ବେରା ଗାଁ ଏହାର ଜଙ୍ଗଲ ସଫାରି ପାଇଁ ପ୍ରସିଦ୍ଧ ଏବଂ ଆପଣ ସହଜରେ ସେଠାକୁ ଯାଇପାରିବେ। ଏହି ଗାଁ ଆରାବଳୀ ପର୍ବତରେ ଅବସ୍ଥିତ।